RULUZSYAN! Y, KIM, SAZNASAG! AKADEM 
KÖNYVTARA sp: 





a JLD8] aa 9 ZÂM, 


Jara Noastră 


DIRECTOR: OCTAVIAN GOGA 





ANUL IV Nr. 24 
17 -IUNIE 1923 





Secta, W. 
ACADE*.A d-AGRIEULTU 


v= =- zarea 





În acest număr: Apelul ia străinătate, de Octavian Goga; Romanţă, 
poezie de G. Rotică; Un așezământ în lichidare de -Oct. Prie; Nu râde... de 
lon Gorun ; Insfârşit, un front unic! de Moise Nicoară; Sărutul cel mai dulce 
de Septimiu Popa; Educaţia fizică de I. Nemoianu; Sfârșitul unei dictaturi de 
Alexandru Hodoș; Cronica politică de Ion Balint; Gazeta rimată: Republicanii 
de Nae Ipingescu; Însemnări : Criza tiparului; O apologie italiană a dlui Iuliu Maniu; 
Turneuri ministeriale ; Foștii voluntari la „Majestic“; Cazul Lazăr Popovici. 


FĂ CLUJ $ 
REDACŢIA ŞI ADMINISTRAȚIA : PIAȚA CUZA VODĂ NO. 16 


Un exemplar 5 Lei 


© BCUCIuj 


MULULOTiAi A RIR GALUAsAUi AXĂULIA 
KONYVTARA 





La Cameră deunăzi s'a produs o declaraţie, care a avut darul să 
q uimească pe cei prezenţi şi care în lumea politică, fără deosebire de 
partide, a lăsat o impresie penibilă de stupoare. Un domn deputat, 
care pe lângă calitatea sa de membru în „comitetul de-o sută“ mai 
revendică şi titlul ceremonios de „secretar general al partidului na- 
țional“, vorbind de nedreptatea ce sar fi făcut cu arestarea unui par- 
tizan politic, a lansat amenințarea că în cazul când delicventul nu va 
fi liberat, dânsul este gata să facă apel la străinătate pentru rehabili- 

tarea lui. 

Să eliminăm dela început nota grotescă din îndrăzneala intrepi- 
dului bărbat de stat, ai cărui semeni au umplut arena la noi dândo 
năvală impetuoasă foarte asemănătoare muștelor columbace de recentă 
amintire. La urma urmei, în materie de cerebralitate,: indulgența tutu- 
rora e escesivă astăzi și deci pretențiile noastre se reduc la minimu- 
mul posibil. Nu vom întreba astfel pe chibzuitul deputat de Mociu la 
ce anume for de peste hotare sa gândit când a invocat sprijinul 
străinătății ca să scape de pușcărie pe doctorul Lazăr Popovici... L-a 
ispitit oare silueta lui Wilson, ale cărui. patrusprezece puncte fecun- 
dăseră odinioară atât de prodigios ideologia conducătorilor fostului 
Consiliu dirigent? L-a atras oare „Liga Naţiunilor“, chemată să insti- 
tue ea o specială delegaţie în chestiunea fraudelor dela Braşov, sau 
„Liga drepturilor omului“, sau cine știe, un tribunal dela Budapesta 
ori, dacă vreţi, o alcătuire mai modernă a catechismului moscovit? 

. Toate aceste sunt întrebări care nu mai reclamă răspuns, fiindcă o. 
drămuire rațională a tuturor elucubraţiilor debitate de către simpaticii 
noștri adversari ar fi în adevăr o operă ingrată. Ceea-ce însă e mult 
mai interesant în analiza mentalității unor tenebroşi cetăţeni, pen- 
tru cari judecata politică cade pe-ai zecelea plan, este substratul sen- 
timental din care pornesc aceste stupide cochetării cu străinii. 

De sigur, educația cetățenească la noi, pe teritoriul vechiului 

Ardeal trăit întro fatală izolare politică de veacuri, se găseşte în faza 
absolut primordială şi primitivă. Suntem încă în perioada de puber- 
tate când părerile nu au consistență, noţiunile nu Sau limpezit şi so- 
luţiile cele mai baroce se vântură în toate domeniile. E o vastă eflo- 
rescență de planuri și opinii repezite de diverși amatori, pe care bunul 
simţ al mulţimii le ucide pe rândcu o consecvență implacabilă. Feno- 
menul e explicabil, fiindcă toți desrobiţii sunt volubili şi maculatura 
tuturor gospodăriilor începătoare e de obicei mare. 

l Cu toate acestea însă, în ansamblul inform de divagații, ca un 
leit-motiv supărător se desprinde de pe buzele cârtitorilor noștri din 


când în când ideia că o autorițate venită de dincolo de granițele ţării 


ar putea interveni în trebile interne ale acestui stat. 

Nu mă gândesc la minoritățile etnice de aici cînd constat această 
“rătăcire dureroasă, fiindcă astfel de sugestii în tabăra lor, ori-cât de 
inoportune politiceşte, totuși se pot înţelege ca un impuls postum al 
patriei de ieri, dar îmi trec prin minte zăpăcelile unora de-ai noștri 
care sunt gata să-și strige ponoasele peste frontieră, aşteptând o 
mînă de ajutor în chestiunile de familie de-aici. Diriguiţi de-un spirit 
de inerție care i-a osificat în gândirea trecutului, acești neofiți ai 
patriei unite, de câte ori se cred persecutați recurg la formula lor de 
odinioară şi fac cu ochiul spre „apusul civilizat“ de unde așteaptă 
mâna salvatoare. 

Nici nu se poate închipui o mai evidentă probă a sclavajului de 
ieri, decât această tendință de a-ți căuta un patron în afară de con- 
ştiinţa publică a propriului tău neam. Din nenorocire însă, ea există, 
şi întro formă nebuloasă scoate capul pe ici pe colo. Nemulţurnirile 
curente dela noi, după-cum odinioară își făuriseră un pretins punct 
„de razim în „prea înălțatul cezaro-crăiesc scaun“ dela Viena, astăzi, 
urmând tiparele unor incorigibile temperamente de slugi, îşi găsesc 
echivalentul în spectrul străinătății cu care ne ameninţă. Lozinca e 
fireşte, vagă şi nelămurită. Dacă-i întrebi pe cine au în vedere supă- 
rații ca să-i ducă la limen, ei stau îmbuinaţi şi nu prea pot să preci- 
zeze. S'ar părea însă că tot „Liga Naţiunilor“ bate recordul, când e 
vorba de a fixa în mintea celor mai mulți un fel de supremă instanță 
apelativă pe seama tuturor nevoilor mici și mari. Rolul acestui pla- 
tonic tribuna! de arbitraj internațional ia proporții epice în judecata 
unora și atribuţiile cu care-l învestesc sunt uneori deadreptul hazlii. 
Nu voi uita de pildă, cum un înalt prelat unit, pe vremea când eram 
la ministerul de Culte, reclamând o nejustificată augumentare de retri- 
buţie din partea statului, îmi punea în vedere în caz de refuz un apel 
de ultimă instanță la „Liga Naţiunilor“, fluturându-mi pe dinaintea 


ochilor teroarea cu... „Clauza minorităților“. Această atitudine nu e. 


izolată, mi-a fost dat ‘S'o văd în mai multe rânduri. Invocarea naivă 
a unui stăpân străin nu e decât gestul reflex al slugărniciei de jeri, o 
proiecțiune întârziată din lumea de simțire a robilor cărora li s'a dat 
libertatea fără o contribuție de iuptă din partea lor și cari având-o 
astăzi nu ştiu ce să facă cu ea. 

In acest chip, străinul care descinde în mijlocul nostru nu e 

primit de către plingăcioșii competiționari. cu safitineritul de cuviință 
şi demnitate al oamenilor. legaţi de ţara lor, ci cu umilele plecăciuni 
gata la orice moment să cerșească o fărîmă de milostenie. Străinul 
devină astfel, în loc de spectatorul unei critici obiective, un fel de 
ocrotitor inoportunat de tot felul de plângeri. Ca din familiile prost 
crescute i se desfac din primele clipe taine de menaj și i se solicită 
o înaltă protecțiune. Mai anul trecut de exemplu, văzând la Cluj pe 
profesorul englez di. Zimmern venit întro scurtă călătorie la noi, am 
rămas stupefiat, cum bietul om care avea multă simpatie pentru țară, 
după un contact de câteva zile cu o seamă de fruntași din partidul 
național a rămas îngrijorat de prăpastia între Ardea! și vechiul Regat pe 
urma conversației cu pomeniţii domni. O avalanşe de imprecații la a- 
dresa Bucureștilor, o ploae de injurii aruncate asupra „regăţenilor“ 
i-au fost servite acestui distins amic al României. Când l-am. întâl- 
nit sub povara impresiilor penibile mi-a mărturisit că dacă lucrurile 
sunt în adevăr așa cum i s'au relatat, însăşi ideia unirii noastre i se 
pare primejduită. “A trebuit o serie de rectificări palpabile şi-o exami- 
nare documentată a situaţiei, pentru ca intelectualul analist să pipăe 
realitatea care-i fusese falşificată şi să se însenineze. Vă închipuiți 
cu ce dureroasă erubescență a obrazului am înregistrat în fața acestui 
străin o biruință asupra adversarilor mei deveniți prin incomensurabila 
lor inconștiență vrăjmaşii ţării, când la” despărțire mi-a declarat cu 
multă convingere: —,„Vă mulțumesc pentru lămuririle ce mi-ați dat, 
dacă nu le ştiam, după conversațiile ce-am avut aici aş fi plecat cu 
convingerea “că românii ardeleni sunt mult mai apropiați sufletește de 
unguri decât de românii din vechiul Regat“. 

Resimt şi acum la un an, când scriu aceste rânduri, ruşinea 
binevoitoarelor cuvinte pe care mi le-a spus profesorul englez, care 
întrebat fiind, ca un perfect gentleman, sunt convins că le-ar repeta 
şi acum spre complecta edificare a tuturora. 

Deunăzi cu ocazia venirii în Ardeal a publicistului R. W. Seton 
Watson, rețeta probabil sa repetat din nou. Simpaticul meu amic, în 
loc de-a i se arăta complexul de greutăți în care se sbate țara, a fost 
de sigur copleșit de-un criticism înăcrit, i s'au umplut urechile de 
tânguiri și buzunarele de jalbe.: Noroc că, spirit prudent și cercetător, 
Scotus Viator, cu tradiționala-i onestitate științifică a primit subt be- 
neficiu de inventar amărîtele suplice, rămânând ca în camera lui de 
studiu, printrun discernământ propriu să stabilească adevărul. 

Realitatea e că prin aceste denunțuri meschine asvârlite străină- 
tății, interese țării sufăr și noi. ne înfățișem într'o lumină ciudată de ri- 
dicoli detractori. Dar, — ce vreţi? — educația cetățenească, ca toate 
` educaţiile se face în colaborare cu vremea și soarta vrea ca eminenţii 
noștrii fruntași dela Alba-lulia cu particulara lor compreheusiune să 
stăruie încă abia”la începutul abecedarului politic... 

Să mai aşteptăm deci: ori triumfă alfabetul, ori pleacă discipolii 
grei de cap ca să-și vadă de altă meserie. 

Din două una. 

OCTAVIAN GOGA 

Romanţă 


— „Vezi bărcile acele, căsuțe plutitoare, 
Căsuţe legănate de valul moale, lin? 

Cât farmec e pe ele în asfinţit de şoare! — 
Râmâi la noi, la mare, rămâi drumeț ștrăin“. 


— „Vezi nava ce se duce cu 'naltele catarte, 

Un drum de spumă albă lăsând în urma ei? 
Tot sufletul încolo, un freamăt de departe 

Mi-l chiamă 'n clipa asta; mă chiamă munții mei“. 


— „Ascultă fermecata cântare depărtată; 
Din largul mării-acuma peşcarii-acasă vin; 
Cu cântecul și barca petrec viaţa toată. — 
Rămâi la noi, la mare, rămâi, deumeţ străin“. 


— „in ţara mea cu măguri și culmi înalte, sure, 

Cu doine și cu doruri, cu turme și cu stâni, 

Un cântec cum nu-i altul pe lume nicăiure a 
E cântecul de sară a! codrilor bătrâni“, š 


— „Vom rătăci cu barca şi de pe mii dẹ unde 
Voi strânge-al mării farmec plutind pe valul lin, 
Şi numai pentru tine în ochi îl voi ascunde. — 
Rămâi la noi, la mare, rămâi, drumeţ străin“. 

— „M'așteaptă'n munţi o vale cu murmur de isvoară, 
Cu mine vină 'ncolo în munţii mei frumoși 
Şi cerbi şi căprioare ce la isvor coboară 

Vei îmbiânzi acolo cu ochi- luminoși“. 


— „Eu am crescut pe ape și marea-i fermecată 
Și marea nu mă lasă în ţara ta să vin, 

- Şi nu-ţi voi fi mireasă acolo niciodată. — 
Rămâi la noi, la mare, rămâi, drumeţ străin“. 


— „Și eu sânt dela munte și înapoi acasă 

Cu mii de glasuri codrii mă chiamă 'n ţara mea, 
Și inima mea plânge și mi te vrea mireasă 

Și inima rămâne!... Rămân și eu cu ea“. 


G. ROTICĂ 

Un așezământ în lichidare 


— Directoratul general al Instrucțiunei din Cluj — 


In frumosul edificii al coii Instrucțiunii“ din Cluj domnește 


o linişte adâncă. Nu mai vezi mulțimea de altă dată, care se agiià în 
grupuri, cerea -informaţiuni. dela personal, şi la un moment dat se îm- 
prăștia pela toate ușile, aşteptând cu răbdare creștinească, ca să-i vină 
rândul fiecăruia. Nici revizorii veniţi din toate ‘colțurile țării nu-şi 
mai spun aci poveştile. lor agitate asupra felului cum înțeleg să ope- 
reze pe teren pentru consolidarea și organizarea învățământului. Nu 


mai sosește nici văduva de învățător cu cei şase orfani desculți, ca să . 


ceară aranjarea pensiei ce i se cuvine... 
Mândra clădire este astăzi o cazarmă uriașă, evacuată de locatarii 
ei de odinioară și aşteaptă posomorâtă ziua de mâine, ca să vadă ce 
destinaţie i se va da. Din toate câte erau odată aici a rămas singură... 
istoria, care va ști să-și facă cu imparțialitate datoria, când va spune 
despre acest aşezământ, cum şi- a împlinit misiunea pe vremuri: 
„Resortul“ acesta al Instrucțiunii a pornit ca organ de guvernământ 
autonom şi s'a instalat în cele două palate proprii, ca penru o eterni- 


tate. In zecile de camere și biurouri s'a lucrat cu febrilitate și nu puţini 


nervi Sau cheltuit ca din haosul rămas după prăbușirea "Ungariei și 
încetarea revoluţiei să se cristalizeze o situație normală, potrivită noului 
stat. Dar mersul implacabil al istoriei îşi cere şi el contribuţia. Unirea 
proclamată la Alba lulia nu putea să rămână fără consecințe logice, 
iar aceste consecințe culminau în principiul unificării legislative, în 
afirmarea efectivă a unității de stat şi în stabilirea formelor normale 
de guvernământ. 


758 
O BCUCluj 


“i 


In faţa acestei evoluţii „resortul“ Instrucțiunei, cu independența , 
Jui, deveni un anacronism, şi într'o bună zi se transformă în secre- 
tariat general. Prin înființarea secretariatelor generale s'a făcut cel mai 
însemnat pas spre unitate și s'a găsit cea mai fericită formulă pentru 
încadrarea Transilvaniei în organismul statului român. 

După un an şi jumătate dela înstăpânirea noastră aci, s'a trecut 
la normal, iar în cadrele noilor forme de guvernământ am salvat prin- 
cipiul unităţii, fără ca prin aceasta să desconsiderăm sprijinul preţios 
al provinciilor, în special al Ardealului, la lichidarea unor situații ne- 
potrite şi la deslegarea problemelor cari s'au ridicat la suprafaţă. Dacă 
pe deoparte s'a creat o situaţie firească, pe de alta sa găsit formula 
cum să se rezolve toate. problemele fără sguduire, ca în cadrele acestei 

„deslegări să se satisfacă toate pretențiile juste ale tuturor neamurilor 
de alt graiu. 

Schimbarea secretariatuiui în directorat întâmplată mai târziu se 
putea explica numai prin împrejurarea: 1. sau elementul ardelean, 
care avea situaţia din Transilvania în mână a fost considerat ca 
nepotrivit pentru accelerarea unificării, 2. sau centralizarea este cheia 
care va deslega toate problemele. 

Supoziția întâi este cu atât mai puțin admisibilă, cu cât la spri- 
jinul ardelenilor nu numai că mau încetat un minut să recurgă guver- 
nele de câte ori greutatea problemetor o cerea, dar îl reclamă și astăzi 
după ce nici directoratele nu mai există. Deosebirea este, că până când 
acest sprijin se da ieri în mod sistematic și cu o anumită răspundere, 
astăzi se dă individual și incidental. 

Rămâne a doua supoziţie. Oricum am vrea să o ascundem, e cert 
că guvernul din Bucureşti dorește și caută să aibă mână liberă întro 
mare provincie ca Ardealul, să poată numi pe cine vrea, să transfe- 
re, să suprime fără să întâmpine vre-o contrazicere. ` 

Iată pentru ce directoratul a trebuit să se schimbe în inspectorat 
general, întrun organ care nu mai contà și căruia i se dase atribuţii 
de cari nu avea nici o nevoe, fiindcă organele inspectorale ale statului 
sunt cu totul altele. | 

Nu va fi de mirare, că după o decădere atât de strigătoare, şi 
inspectoratul să devină — lichidatură. Lichidarea vine 'de regulă la sfâr- 
şitul unei gestiuni care a mântuit o situaţie, şi care așteaptă să fie 
descărcată. S'a mântuit oare situația școlară la noi, ca să poată fi li- 
«chidată. Dar ce sa mântuit? 

In orice țară, care și-a mărit hotarele cu provincii cari au avut o 
structură de stat proprie, vechea rânduială de lucruri, cu unele excepții, 
se lasă neatinsă până ce legislaţia nu stabileşte norme generale pen- 
tru întreagă țara. Aceasta pentru a nu perturba o stare de lucruri, 
provocând neajunsuri și nemulțumiri, de cari să nu scape nici gene- 
rațiile viitoare. 

Intâia noastră datorie era unificarea administrațiunii școlare, lucru 
care nu sa făcut încă. Sa vorbit de o largă descentralizare şcolară, 
dar nu o o vedem nicăiri. Odată cu transformarea fostelor directorate 
regionale şi inspectorate, chiar și atribuţiunile vechi stabilite de legis- 

: Jaţia ungurească pentru directorii regionali, au trecut pe neobservate ` 


asupra ministerului central, încât de fapt astăzi avem de a face cu 
o centralizare în loc de descentralizare. 

Nici o singură problemă şcolară nu s'a soluţionat încă. Cu învăţă- 
mântul confesional am ajuns de mal. Școlile au mai rămas în posesiunea 
confesiunilor, învățătorii confesionali au fost însă statificați. Prin măsura 
aceasta situaţia lor a devenit absolut neclară. Ca pildă pot servi exa- 
menele şcolilor primare confesionale de fine de an, la care se prezintă 
protopopul ca președinte de drept şi revizorul ca președinte de fapt, 
scoțându-se unul pe altul din scaunul presidenţial spre marea mâhnire 


a poporului. Nu mai vorbim de chestiunile disciplinare. ale învăţătorilor | 


confesionali, cari după drept aparţin confesiunilor, de fapt însă le de- 
ține statul, nici de preotul, eare este în această calitate şi directorul 
școlii, dar pe care învățătorul statificat nu-l recunoaşte. — Bellum 
omnium contra omnes. 

Ce sa lichidat deci din întreagă situația școlară de dincoace de 
Carpaţi, până în anul al cincilea de după răsboiu? 

“Guvernul averescan a privit altcum situaţia. La primul pas pe 
care l-a făcut, când a transformat secretariatul general în directorat 
sa oprit şi și-a dat seama că de conlucrarea ardelenilor este nevoe 
până ce întreagă situația şcolară din Transilvania se va lichida. Exi- 
stența acelui organ de guvernământ la Cluj însă deveni inutilă și 
îngreuna numai administraţia. O transferare a lui pe lângă ministerul 
central se impunea ca o necesitate. 

Cu data: de 19 Noemvrie 1921, Monitorul Oficial publică deci 
următoarea deciziune semnată de d. ministru al Instrucțiunii P? P. 


Negulescu: 

- Art. |. — Cu ziua de 1 Decemvrie 1921, directoratul general at 
Instrucțiunii din Cluj se fransferă pe lângă ministerul central din 
București. l 

Art. Il. — Ministerul va întocmi tabloul funcţionarilor transferați 


la centru și chemați să refere în conformitate cu legile și regulamen- 
tele speciale locale în chestiunile locale ale diferitelor provincii. Cei- 
lalți funcționari ai dir€ctoratului, cari nu vor fi transferați în minister, 
vor putea fi repartizaţi în alte servicii publice, în baza “drepturilor şi 
titlurilor ce vor fi având. 


Art. III. — Personalul transferat în serviciile centrale se înca- 
drează cu titlurile şi drepturile ce le are, ca și personalul din minister. 
Art. IV. — In afară de rezolvirea chestiunilor, cari cad în com- 


petința lor specială, funcţionarii încadrați în ministerul central vor con- 
lucra la elaborarea legilor, regulamentelor şi dispoziţiunilor generale, 
menite să stabilească norme și procedee unitare pentru întreaga țară. 

Va să zică, directoratul general al Instrucțiunii din Transilvania 
a încetat cu 1 Decemvrie 1921 de a mai funcționa în Cluj, și a fost 
transferat la București, unde avea să-şi continue funcțiunea pe lângă 
ministerul central. 

De ce a trebuit să se ia această dispoziţiune ? 

In cursul celor zece luni cât a funcționat secretariatul general şi 

mai în urmă directoratul instrucţiunii din Cluj, a trebuit să ne dăm 
seama, că instituţiunea în felul cum funcționează nu mai corespunde 
necesităților. l 

A trebuit deci să ajungem la concluzia, că existența directora- 
tului este necesară până ce se va lichida situația actuală şcolară din 
Transilvania, dar tocmai în interesul acestei lichidări și a unei con- 
lucrări armonioase cu centrul, locul directoratului nu mai poate fi în 
Cluj, ci alăturea de minister în Bucureşti, unde ca organ special pen- 
tru Transilvania îşi va continua activitatea până la sfârșit. 

De atunci chestia s'a mântuit mai ușor. S'a desființat tot ceeace 
se putea desființa. Și cu toate acestea, soluţii nu sunt, iar problemele stau 
toate în picioare; poate ziua de mâine să ne aducă ceva, de cumva 
„ne va aduce. 

OCT. PRIE 

Nu râde... 


Nici odată doamna Coralia n'a fost mai indignată ca în ziua 
aceea, măcar că dela o vreme încoace i se întâmplă tot mai des să 
se indigneze. Aminteri ar fi trebuit să se bucure, căci de ani de zile 
nu se mai văzuse cu fratele ei, venit acuma de pe plaiuri streine să-și 
mai vadă ţara și rudele; dar, fără să se gândească la nimica rău, et 
spusese o vorbă: — „Vai, Lio dragă, cum am îmbătrânit...“ — „Cine, 
dumneata?“ întrebase ea înțepat. — „Ba amândoi“, a mai răspuns et 
atunci sgândărit. 

Și iată pentru ce era doamna Coralia indignată. O astfel de im- 
pertinență nu sa mai văzut. Mai întâi că nici nu putea să fie adevărat. 
Patruzeci şi ceva de ani nu e încă bătrânețea, mai ales pentru cineva 
care ma cultivat toată viața ei altceva decât: toaletele, frumusețea, 
amorul... a 

Și totuși... I-a întors spatele doamna Coralia fratelui bădăran, a 
poruncit bărbatului dumisale să nu-l mai primească în casă, — dar 
când a trecut pe dinaintea oglinzii nu s'a putut opri să nu-şi arunce 
o privire mai cu dinadinsul asupra feței, a ochilor, a colțurilor gurii... 
Și urmărită de cuvântul acela grozav, iată că acuma descoperea fără 
veste linioare fine cari porneau dela pleoape spre tâmple, și o dungă 
slabă, slabă de tot la împreunarea buzelor... Abia-abia se vedeau, 
— nici nu le băgase de seamă până atuncea, — dar iată că erau cu 
adevărat acolo, și erau începutul acelor semne ale vârstei cari se 
chiamă... sbârcituri. Ce urât. cuvânt. Și bătrâneţea, — și mai urât... 

— „Vai, Lio cum am îmbătrânit...“ — îi sună iar aspru în 
urechi. Și isbucnind în hohote de plâns se aruncă pe canapea. 

— „Ce le iei acuma toate aşa la inimă? la, a spus și el acolo 
o vorbă ca să zică ceva, — obiceiul, când ma mai văzut pe cineva 
de mult...“ Zadarnic! Toate mângăerile nu făceau decât să o enerveze 
și mai mult pe doamna .Coralia, ca pe un copil mult timp râsgăiat, și 
pedepsit deodată cu o asprime escesivă. 


Ni așa, ci altfel trebuia să-i vie mângăerea, -- dela ceva nea- 
şteptat, nesperat, — aşa ca o lumină de scăpare ce-i apare omului 

uneori, când şi-a închipuit că i sau închis toate căile și nu-i mai 
rămâne decât resemnarea... Lumina de mântuire i-a apărut doamnei 
“Coralia sub chipul unui anunţ din jurnalul dumisale de modă. 

Aţi văzut vr'odată un bolnav incurabil, dând peste o reclamă a 
cine ştie cărui medicament miraculos, ce făgăduiește vindecarea ne- 
simțită a fel de fel de boale? Dacă în înşirarea aceasta găsește și 
boala lui, ce stălucire de speranță nouă îi fâlfăie  de-odată înaintea 
ochilor, ce dulce balsam de noui iluzii îi umple pieptul... Astfel sa 
înviorat și sufletul doamnei Coralia când a citit că este mijloc de pă- 
strarea indefinită a tinereţii şi a frumuseţii. — „Maquillage“, — „6mail- 
lage“, — spunea anunțul, pe franțuzeşte. A, ce! Metoda o interesa prea 
puţin, ci numai rezultatul, care era... garantat prin o reputație mon- 
dială și un imens succes pe lângă toate elegantele cari se preocupă 
de frumusețea şi de păstrarea tinereții lor.. 

Şedinţele au început chiar de a doua zi. lar când eminentul prac- 
tician a declarat operația smălțuirei terminată și doamna ; Coralia a 
mai luat odată oglinda să se admire, a avut aşa o mişcare de mulţu- 
mire, încât doctorul de conservarea frumuseţei “tresărind s'a grăbit să 
o prevină — ca un olar de artă căruia i-ar fi frică sà nu-i scapi de 
pământ opera admirând-o: — „Mai ales, doamnă nu trebue să râdeți... 
Nimica nu strică pielița abtar, şi mai ales emailul, ca râsul“... 

A înțeles doamnă Coralia numai decât, — nici nu era greu. Şi 
parcă deodată a Ccuprins-o o mare părere de rău pentru tot râsul ce 
a prăpădit în viața ei. De câte ori a râs așa, fără nici un rost, pen- 
tru toate nimicurile... O, dacă ar fi ştiut... Cum ma fost nimenea 
să-i spuie,?... 

Dar acuma mare să mai râdă. Şi pentru asta mare să se mai 
gândească decât la lucruri serioase, — la lucruri triste chiar. Are să-şi 
poarte fața de madonă fără o cută, linsă ca în tablourile celebre, prin 


saloane, la serate, — și toată lumea are s'o admire şi toți o să-şi zică: 
— „Ai văzut pe doamna Coralia? Ce faţă tânără, fără crețuri, ca la 
optsprezece ani!“ — Asta aveau s'o spună, fireşte, domnii, — iar 


doamnele aveau să'și înghită fierea de necaz; atâtea cari se pretind 
mai tinere decât dânsa, dar uită-te la fețele lor! Pudra le nivelează 


un moment crețurile, — ei, dar pudra nu e ca emailul, se spulberă, — 
mai ales dacă mai şi râzi, cum le auzi pe astea — ascultă ! — în tot 
momentul. . 

Nu mai râde doamna Coralia, — nu mai râde de nimica. De 


unde aude veselie și hohote, se grăbeşte să plece, sau şi- dacă rä- 
mâne, cade pe gânduri şi își dă toată silința să-și amintească despre 
întâmplări nenorocite, despre tragedii din viaţă, despre tot ce cufundă 
sufletul în părere de rău şi amărăciune. Astfel 'fața-i rămâne pururea, 
ca împietrită, — și dacă se sbârcește ceva cu vremea, poate să fie 
inima, dar pieliţa 'obrazului, ȘI smalţul care o ține întinsă, nici odată ! 

Inima însă nu o vede nimenea ; în lume ieșim cu obrazul. cu el 
și cu ceea ce mai este eleganţă în port și ţinută, cu acestea cucerim 
simpatia, admirarea, dragostea, — toate cele ce fac omului viața plă- 
<ută, tot ceea ce dă mulțumire și voluptate... Frumuseţea ! 

Aşa să fie?... Doamna Coralia se miră că de câtă-va vreme 
cercul admiratorilor” să răreşte tot mai mult în jurul ei... Ce intrigă 
să fie oare aicea ?.. Pândeşte, cercetează, ascultă... Și odată îi izbește 
urechea o șoaptă: 

— Ce-o fi având femeea asta de nu mai râde nici odată? . 

A zis Cineva vorbele astea, sau le-a tălmăcit numai gândul ¢i, 
din ochi, din priviri, din câte a putut prinde şi bănui?... Nu ştie 
bine. Dar vede acuma că ori unde apare, parcă aduce cu dânsa un 
suflu de ghiață ce încremenește toate pornirile de veselie. Toate fe- 
tele se posomorăsc la vederea ei, — ca la apariția unuia căruia de 
curând i s-ar fi întâmplat o mare nenorocire, și în fața căruia e 
necuviincios să râzi.. 

Nu mai râde doamna Coralia, a uitat să râdă, — şi chiar de-ar 
- vrea de-acuma, par mai putea. Sufletul i s'a umplut aşa de mult de 
icoane negre, în cât nu mai e tot, de cât un crâmpei de noapte oarbă, 
nepăttunsă... In jurul ei numai tăcere: — doar tic-tacul ceasornicului 
dacă mai însemnează clipele cari trec, — aminteri, pentru ea timpul 
stă acuma, stă cu adevărat, și fără îndurare, pe loc. 

Nu va mai îmbătrâni "faţa care nu mai râde, nu va plesni nici 
odată smalțul care ține întinsă pielița obrazului rece și rigid. Şi nici 
- inima nu va mai îmbătrâni; — fiindcă ea murise de “mult, — murise 
din clipa în care i-a luat râsul. 

© ION GORUN 

| Insiârşit, un front unic! 

| După atâtea fenomene politiċe destinate să mai încurce puțin lu- 
crurile, viața noastră publică e pe cale să înregistreze şi o limpezire 
a situației. Suntem îndemnați să credem că veşnica poveste a târguie- 
lilor partidului național a: ajuns la capătul ei. — „Şi lupta astfel s'a 
Sfârşit, căci nu se mai găseau răsboinici!“ a exclamat odată eroul unei 
tragedii Clasice, viteazul Cid al lui Corneille. Vijeliosul comandant al 
„celor o sută“ din Cluj se găsește într'o poziţie asemănătoare. In foarte 
scurtă vreme glorioasele „pertractări“ vor fi încheiate pentru totdeauna, 
căci, vai! s'au “sprăvit. partidele cu cari se mai poate „pertractă“. 

Epilogul se desfășoară în momentul de față în cadrul tratativelor 
de fuziune, reîncepute nu mai ştim a câtea oară cu partidul țărănist. 
Tovarăşii de luptă din sala Dacia ai dlor Sever Dan și Aurel Do- 
brescu s'au arătat de data aceasta foarte hotărâți să nu se mai lase 
purtați cu vorba și au opus un drastic „acum, ori. niciodată“, intermi- 
nabilului cortegiu de amânări şi tergiversări. S'au fixat termene și sau 
înaintat propuneri scrise, ca în afacerile de negoţ, unde părțile con- 
tractante, suspectându-se reciproc, se tem deopotrivă să nu fie trase pe 
sfoară. 

Cu toată această atmosferă înduioșătoare de... sinceritate, e mai 
mult decât probabil că nu se va ajunge la nici un rezultat. O legă- 
tură nefirească se va desface încă odată, și cele două grupări își vor 
relua libertatea lor de acţiune. Rămâne de văzut, ce va face fiecare 
cu ea. 

Noi, cari ne-am luat aci sarcina de a urmări săptămână cu săp- 
tămână desorientarea şi erorile partidului naţional, nu putem trece însă 
așa de ușor peste motivele cari au îndemnat pe d-nii Lupu-Miha- 
lache să ceară o clarificare a raporturilor lor viitoare cu dnii Vaida-Maniu. 
Partidul țărănist nutrește demult legitima dorință de a-și extinde ac- 
tivitatea sa și dincolo de Predeal. Alianţa sa de până acum, împotriva 
căreia au protestat mereu cu drept cuvânt puținii ţărănişti din Ardeal, 
ținuți tot timpul la carantină, i-a interzis în permanenţă realizarea 
acestei nevoi de expansiune. Este cea mai bună justificare a credinţei, 

de atâtea ori expusă în paginile acestei reviste, că grupările regionale 
sunt sortite unei fatale dispariţii, crescând. pe deasupra lor. organizaţii 
politice unitare, întinse pe întreaga suprafață a României, în ciuda ve- 
chilor granițe înfipte atâta vreme în trupul ei. Este triumful normali 
tăței, pe care Pam profeţit din ceasul cel dintâi al unităței naţionale. 

Partidul poporului sa născut din impulsul de a satisface aceas 
necesitate firească de împrejurări schimbate. Celelalte partide l-au 
urmat, cu mai puțin succes și cu mai puțină încredere, pe acelaș dru 
Incetul cu încetul, auacronicele întocmiri politice răsărite cândva pe solul 
diferitelor provincii ca fructul unor necesități vremelnice, sau revărsat 
în valul larg al aceloraşi năzuinţi colective. Procesul acesta de eya- 
porare al grupărilor regionale e complect încheiat în Basarabia şi/ în 
Bucovina, și e pe cale să se termine și în Ardeal. 

Aici, numai aşa zisul partid naţional reprezintă încă refuzul] de 
a se adaptă spiritului vremei. Numai acest partid ma ştiut încă să ye- 
zolve cu succes procesul inevitabil al unei vechi moșteniri. Dar, gint 
se poate spune că ma încercat să o facă; dovadă despre aceasta, sunt 
chiar cunoscutele oscilări prilejuite de "numeroasele „pertractări“ i cu 
diferitele partide. Insăş această irezistibilă necesitate de a căuta un 
punct de reazim în vechiul Regat, egalează cu o spovedanie. Partidul 
naţional și-a mărturisit astfel, în permanenţă, vițiul său organic, lipsă 
care-l chinuieşte. O conducere nepricepută l- -a purtat de patru ani pela 
toate porţile, căutând apropieri durabile şi semănând numai desiluzii; 
înțelegerea nu s'a făcut nici cu dl general Averescu, nici cu d. lon L 
Brătianu, nici cu d. Stere, nici cu d. N. Iorga. Problema mereu actuală 
a fuziunei a ajuns la un punct mort. 

lată deci care e astăzi, rezultatul final. Fără să se fi înţeles, fără 
să fi dorit aceasta, fără să tragă de aci vre-un folos pentru ele, toate 
„partidele cu cari d. Iuliu Maniu a intrat în vorbă și mwa isprăvit nimic, 
înfăţişează de fapt un front unic împotriva partidului naţional din 
Ardeal. Rezultatul nu e îmbucurător pentru adversarii noștri, dar n'avem 
ce face. Au fost prevestiți la vreme. Astăzi, nu există o a treia soluție: 
ori partidul naţional se va hotărî să lase membrilor săi voia de a se 
atașa, după preferinţă, diferitelor partide existente, ori va sfârși lamen- 
tabil, printr'o derută generală. 


Cum zice la Logică: tertium non datar. PRR 
MOISE NICOARA 

p | Sărutul cel mai dulce 


l 


i 


Ştiţi, sunt holtei și număr patruzeci și nouă de toamne. Un an 
mi mai “lipseşte şi.. împlinesc o jumătate de secol de viață.” 


Pe obrajii mei nu sunt încreţituri. Am trăit bine toată viața, iar 
` răsboiul ma îmbogăţit peste măsură şi... mi-a rotunjit volumul. “Dar... 
ce-are a face? Un lanț gros, de aur ` masiv, îți spune în de-ajuns, 
că-i volumul unui... fost furnizor al armatei. . 

De ce-am rimas holtei ? Ştiu eu? Femeile mi-au plăcut foarte 
mult, am avut amoruri domnilor, ah, nam acum atâtea milioane.. 
Dar, am călătorit mult în viață și... ca să mă căsătoresc, ar fi tre- 
buit poate să-mi întrerup vre-o călătorie. 

In vremea, când călătoria cu trenul era o întreprindere riscată, 
făceam din când în când și călătorii de plăcere. Ah, ce deliciu! În 
trenurile arhipline de pe-atunci, să călătoreşti. comod și liniștit! Să 
vezi cum ţi-se deschide un compartiment „reservat“ şi cu fereşti în 
toată regula ! Să te vezi zi de zi încărcat” cu alte și alte titluri: azi 
curier special, mâne agent secret, poimâne şei de resort, prefect, se- 
cretar ministerial, ... lar când se nemeria vre-un vagon parlamentar, 
ah... atunci deputat, senator, alesul naţiunii iubite... dușmanul în- 
verșunat al îmbogățiților de răsboiu... Milioanele mele făceau mi- 
nuni... şi vedeţi, întro bună zi pare-că își pierdură dintr'odată pute- 
rea miraculoasă. . 

Imi luasem bilet de clasa întâi pentru Voivodeni, trenul era în 
gară şi conductorul își incasase cele două sute de lei. In vreme-ce 
toată lumea zbiera şi alerga dela un vagon la altul, eu mă plimbam 
liniștit şi aşteptam miraculosul efect al celor zece poli. — Mai erau 
două minute până la plecarea trenului, coperișurile şi treptele vagoa- 
nelor erau încărcate. De odată apare conductorul, asudat și gâtăind. 


| 

—-. Nu se poate, domnule consilier, nu se poate... Asta n'am 


mai păţit-o. 
Nu Pam înjurat. Milioanele mele îmi dau putinţa să fiu scutit de / 
astfel de obiceiuri mojiceşti. I-am zâmbit. l 


— Nu face nimic. Fă-mi loc, ori-unde. Chiar si pe trepte. , 

La urma urmei... de ce să nu călătoresc odată și în înghe/ 
suială ? w 

Conductorul îmi făcu loc întrun vagon de clasa a doua, d 
brâncile și cu câte-va înjurături. Intrun „potop de blesteme am ajuns 
cumva în coridorul vagonului.. 

Ştiţi, nici na fost rău. A trebuit numai să-mi „comprim“ puț n 
volumul. 

Asta am teuto bucuros. Alături de mine era o domnişoară 4 


optsprezece ani, cu ochi vineți. Milioanele mele... mi-au dat întt t 
deauna putinţa să fiu prevenitor față de femei. 

— Uff, ce mai călătorie! — ofta din când în când, arunca 
respectuosului meu. volum priviri nu prea amicale. 

— Nu te supăra, domnişoară, — i-am zis, — ajungem doar îh- ; 


curând la Răscruceni. Acolo schimbăm trenul... Unde călătoreşti? | 

— La Mândreşti ! 7 

Dvoastre domnilor, trăiţi acum într'o epocă fericită. Niciodată, 
mau fost femeile așa frumoase ca acum şi aşa era m vecina mea. Ah ! 
De-aș fi fost cu douăzeci de ani mai tânăr şi... -cu volumul de 
odinioară. . 

— Ei, dşoară, — am reluat, — vom călători împreună... O să 
călătorim altcum, dela Răscruceni, te-asigur ! 

Mă privi speriată. 

— Nu, dle, eu nu mai călătoresc cu „personalul“. 

— Doar mo să mergi pe jos? Sunt treizeci de chilometri. . 

— Nu. Mă duc cu trenul mixt... E mai frig, adevărat, dar nu-i 
înghesuiala asta... Ajung cu două ceasuri mai târziu, dar fără îm- 
brânceli și fără... 

— Şi fără vecinătatea mea, — adăogai zâmbind. 

— Nu, dle, — făcu acum roșind toată. Eșfi un martir şi Dta al 
trebuinţei de-a călători. . 

Nu ştia, sărmana fată, cu eu fac... călătorie de plăcere. 

— Te-aş ruga numai, — reluă după câteva clipe, — să fii aşa 
de bun să-mi arăţi în Răscruceni trenul mixt, să urc din bună 
vreme. 

= =Ü, domnişoară, — exclamai, emoționat, — o să călătoresc și , 
eu în trenul mixt și o să mă îngrijesc să aveţi loc bun.. 

Eu nu ştiam, ce-s trenurile mixte... Mi-am permis acum şi acest 
lux, cel dintâi lux gratuit în viață.. 

— Așa? — încheiă buna copilă. Atunci. . , mă pun cu totul sub 
protecția dtale. . 

Și mi-a aruncat o privire drăgălașă. . 

m întimpinat multe priviri de temei în viață, pătimaşe, înfo- 
cate, duioase, amoroase și... cum să le maizic? Sunt... multimilionar. 

Dar privirea asta cum să vi-o descriu? Dv. sunteți oameni că- 
sătoriți și aveți copii. Gândiţi-vă la privirile ce vi-le aruncă ei câte- 
odată... Aşa priveam şi eu pe vremuri pe... mamă-mea... 

Dar pe mine nu ma privit âșa nimeni, nici-odată... Era privi- 
rea curată, senină, a omului ce-şi pune toată încrederea în mine. 

In mine wa avut nimeni, nici-odată încredere, numai în milioa- 
nele mele. j 

Privirea ce i-am aruncat și eu... a fost-o privire ce mam arun- 
cat nimănui, nici-odată. Cum să-i zic? O privire de... tată. 

— Sunt fericit, dşoară, — îngânai, cu glas tremurător. Te asi- 
gur, că o să mă achit bine de rolul meu... Am și eu o fată.., toc- 
mai ca dta... 

Cu excepția unor afaceri de negoţ, eu n'am minţit niciodată. Ce 
lipsă ar avea un milionar să mințească? Acum am, minţit, pentru-ca 
să aibă și mai mare încredere în mine. 

Vă spun cu mândrie: m'am achitat de rol la perfecție: Trei va- 
goane de cai ale trenului mixt erau destinate călătorilor şi ne-am ur- 
Cat în unul din ele. (Eu i-am dus geamantanul). Avea dreptate fata, 
în trenul acesta nu era înghesuială. In vagonul nostru mai erau şapte 
femei, câți-va ţărani și trei soldați. 

Ne-am povestit multe. Ea mi-a spus că vine dela un curs de 
croitorie. Işi va deschide un modest atelier şi speră să-i meargă bine. 
` Acasă o aşteaptă numai mamă-sa ; tatăl ei a murit în răsboiu. 

l-am dat sfaturi părintești. E ceva fermecător să dai sfaturi pă- 
rinteşti unei fete de optsprezece ani. Ea mă asculta privindu-mă drept 
în ochi şi aproba tot ce-i spuneam. i 

Aşa mi-am trăit cele mai frumoase clipe ale vieţii mele. Trecu- 
sem prin trei staţii şi mai erau patru până la Mândrești. Mă gândiam 
cu groază la clipa despărțirii. Soldaţii cântară un cântec ostășesc şi- 
apoi se apucară să glumească cu femeile din vagon. 

Dar glumele erau prea nesărate şi asta mă neliniștea cumplit. 
Vorbiam tare, uneori chiar strigam, ca să nu le-audă fata. Dintr'odată 
unul i-se adresă de-adreptul ei, spunându-i o murdărie. 

— Prietene,—i-am zis, ca mușcat de şarpe, — nu ţi-e rușine să 
vorbeşti astfel unei fete? 

— Ce treabă ai dta cu fata asta? îmi răspunseră soldaţii cu 
glas răstit, în cor. 

— Ce treabă am? — strigai izbind cu piciorul în podeala va- 
gonului. — E fata mea, măi! Eu îi sunt fată, auziți? Și dacă mai în- 
drăzniți să-i ziceţi ceva, atunci ....atunci.... 

Asudasem. Fata se ridică în picioare, îmi strânse mâna cu pu- 
tere şi mă învălui din nou în privirea de adineaori. 

— Tată dragă, — mi-a zis, — lasă-i! Să nu le-avem grija! 

Soldaţii, desmeticiţi, ne deteră pace. 

De-acum îmi zicea mereu „tată“, iar eu „Eliza tatii“. 

In răstimpuri steteam îngânduraţi și eu şi ea. Gândurile ei că- 
tau desigur, prin pustietăţile Galiției mormântul aceluia; pe care îl nu- 
mia odată cu drept cuvânt. „tată“. lar ale mele? Cătau un punct lu- 

minos în jumătatea cea de-a doua a vieţii și nu găsiau, Da, singurul 
punct luminos în viaţa omului e, când are cine să-i zică „tată“. 

In ochii ei s'a furişat o lacrimă, iar eu făceam sforțări supra-ome- 
nești, ca. să opresc şiroiul de lacrămi ce simțeam că vrea să năvă- 
lească în ochii mei. 

— Cum chiamă pe fata dtale? mă întrebă, când soldații îşi re- 
începură cântecul, 

— Eliza, ca pe dta, — am răspuns ca trezit din vis și am roșit 
puțin, pentru-că a trebuit să minţesc iar. 

— Să ştii, cât bine îi doresc! — O s'o cunosc poate şi atunci 
îi spun, că suntem . . surori . 

Cum ne apropiam de Mândreşti, deveniam tot mai trist. Clipa 
fatală sosi. Trenul s'a oprit, ea mi-a întins mâna. 

— Adio, tată dragă! 

Atunci unul dintre soldați: 

— Dacă ţi-e tată, de ce nu-l săruţi? 


— Tăticule dragă, — îmi zise ea punându-și mânile pe umerii 
mei, mâine te așteptăm la gară. Să nu uiţi să-mi aduci haina dela 
vopsitor . 

Şi îşi lipi buzele, de buzele mele. 

% 


Lacrimile ce le-am oprit până atunci, izbucniră cu putere după 
depărtarea ei. 

O, sărutul acela! N'avea fiorii săruturilor de-altă-dată și totuși, 
era neasămănat mai dulce... Dela moartea mamei încoace acesta a 
fost cel mai dulce sărut al vieţii mele... Jn vâltoarea multelor mele 
„ataceri“ mă urmărește mereu... şi mă va urmări încă multă vreme... 


SEPTIMIU POPA 

Educaţia fizică 


Educaţia fizică în România ințiegitaă se prezintă sub un aspect 
cât se poate de variat. 

Incepând cu unii fruntaşi ai vieți publice de dincoace de Car- 
pati, cari te trimit numai decât la coasă şi sapă, —. sporturile noastre 
naționale, cum sar zice — de câteori vine vorba întâmplător de spor- 
turi, continuând apoi cu „lumea bună“ bucureşteană, care înțelege sub 
acest cuvânt pariurile dela alergările de cai, toate treptele interme- 
diare între aceste două extremități ale mentalităților îşi au ade- 
renții lor. 

In realitate, starea actuală a educației fizice, reoglindește fidel 
această situație. Majoritatea zdrobitoare a populației noastre nici nu a 
prea a auzit de educația fizică, iar clasele suprapuse nu sunt în stare 
să se organizeze și să stabilească directive precise în ceeace priveşte 
propria lor educaţie fizică, cu atât mai puţin să fie îndrumătorii 
păturei sociale care abia acum se desvoltă. 

Examinând situația existentă prin prisma geografiei, găsim pe 
lângă regiunile cari au rămas neatinse de un avânt al sporturilor, şi 
alte regiuni, unde această mișcare a luat în aparență un curs îmbu- 
curător, dar în lipsa unui organ de coordonare a întregei mișcări 
sportive aceasta a deviat, degvoltându-se la întâmplare, după bunul 
plac al oamenilor cari au condus-o. 

Astfel se explică, de ce în cadrele înighebate, se găsesc idei şi 
năzuinţi cari se bat cap în cap, paralizându-se reciproc; așa se ex- 
plică ipertrofiarea unor ramuri sportive ce mau nimic comun cu spi- 
ritul nostru, în dauna altora, făcând salturi neuaturale spre america- 
nizarea şi comercializarea sportului. 

Privit apoi sportul existent prin prismă națională, o apreciere 
aproximativă ne demonstrează, că cel puțin 80%, din cei cari fac astăzi 
sport în țara noastră, nu sunt de naţionalitate română. lar despre 
aceștia nu se poate spune, că ar face sport numai pentru sport, acesta 
le serveşte la scopuri naționale binedeterminate. 

Cu drept cuvânt se zice deci despre sportul românesc că el abia 
trece prin durerile facerii. Câte probleme importante şi arzătoare nu 
se ivesc deodată în legătură cu educația fizică, cari toate trebuiesc 

bine pregătite și rezolvite. Așa af fi bunăoară: în primul rând edu- - 
cația fizică la sate, la diferite etăţi, educația fizică a maselor muici- 
torești, a intelectualilor, a studenției secundare şi universitäre, a ar- 
matei, iar în altă otdine de idei e igienei și pedagogiei sportive, a 
stabilimentelor necesare și a propagandei. 


= 
+ $ 


După mozaicul constatărilor de mai sus, mozaic foarte sumar și 
incomplect, vom încerca în cele ce urmează să schițăm pe scurt ceace 
Sa făcut până acum în direcţia aceasta şi să stabilim locul educaţiei 
fizice care i se cuvine între celelalte probleme sociale de actualitate. 

Inceputuri şi chiar progrese sănătoase pe teren sportiv nu lip- 
sesc. Cea mai veche organizaţie este „Federaţia Societăților Sportive 
din România“ (F.S.S.R.), organizaţie bineprecizată, deși nu perfect în- 
chegată care numără peste 200 societăți sportive din întreaga ţară. 
Ea este, pe lângă o legătură cu streinătatea,în primul rând un mijloc 
de canalizare al inițiativei particulare pe terenul sportiv al adulților 
și până mai deunăzi unicul for care trebuia să ducă lupta inegală pen- 
tru izbânda ideii sportive, mai mult cu sufletul acelora cari o conduceau 
și o conduc, decât cu mijloace materiale, care lipseau și lipsesc şi 
astăzi. 

Astfel s'a evidențiat tot mai mult nevoia întervenţiei statului, care 
cu mijloacele sale să dea problemei o bază largă, capabilă să solu- 
ționeze orice chestiune referitoare la educaţia fizică. La iniţiativa per- 
sonală a A. S. R. principelui Carol a luat ființă pe baza legii pentru 
Casa Culturii Poporului, „Oficiul naţional de educaţie fizică“, orga- 
nul central de coordonare și de îndrumare a educaţiei fizice. El este 
autonom şi condus de reprezentanții ministerelor de instrucţie pu- 
blică și de război și ai facultăți: de medicină din București, comitetul 
de conducere fiind prezidat de A. S. R. principele moștenitor, 

Din trecutul scurt al acestui oficiu relevăm două momente im- 
portante: In 20 Noemvrie 1922 s'a inaugurat „Institutul! naţional de 
educaţie fizică“, cu menirea de a creia profesori în această speciali- 
tate, deocamdată pentru nevoile școalelor secundare și ale armatei; 
iar în Aprilie 1923, a apărut primul număr din organul oficial al lui: 
„Buletinul educaţiei fizice.“ 

Precum se vede, începuturile sunt îmbucurătoare, considerând : 
elementele pe care mișcarea sportivă se reazimă: de o parte condu- 
cere viguroasă, care este cu atât mai prețioasă, cu cât ea vine dela 
cel mai înalt loc, pe de alta unpopor care nu cere decât să fie educat. 

Rămâne numai ca pentru reușita acestei mișcări să se înșire 
în rândul sprijitorilor cât mai mulţi factori ai vieţii noastre sociale. 

Problema trebuie ţinută mereu la suprafață, nu numai pentru e- 
dificarea marelui public, ci și pentru a persoanelor cari vor să aibă o 
cât de mică răspundere a viitorului țării noastre. Ar fi de dorit chiar, 
ca bărbaţii de stat să o aibe în vedere în aceiaș măsură, ca și cele- 
lalte probleme, de ordin financiar, economic și celelalte. 

Dar, veţi întreba, de ce această chestiune secundară, care nu 
face nici o zarvă să se ridice la rangul unei probleme sociale, în 
tocmai ca și finanțele sau cultura minței? In definitiv. nu se întâmplă 
nici un rău, ba poate este mai avantajos pentru stat, dacă, bunăoară 
funcţionarii lui în loc să-facă sport în orale libere, fac în birou ore 
suplimentare. 

Intrebarea e firească, câtă vreme suntem călăuziți numai de ne- 
cesități momentane. Dar pentru o politică de viitor, care tinde să ne 
scape de dezorientarea sufletească ce ne apasă în prezent pe lângă 
necazurile materiale, nu se poate închipui un mijloc mai potrivit de- 

cât îmbrățişarea cât mai largă a educaţiei fizice. 

Mai precis, acest scop general sar putea defini cam aşa: prin 
sporturi se va armoniza viața individului, i se va spori capacitatea 
de muncă şi indirect se va armoniza şi societatea și va crește pro- 
ducţia : iar ca un scop special românesc, se va introduce în societatea 
noastră o mai mare disciplină civilă prin autocontrolul indispensabil 
oricărei activități. 

Subliniem aceste două scopuri: mărirea capacităţii de muncă 
„pentru producţia în timp de pace şi disciplină civilă, fiindcă nu lip- 
” sesc păreri, care voind să subordoneze educaţia fizică scopurilor pur 
militare, vorbesc de o pregătire pre — şi post — regimentară în ve- 
durea „națiunii armate“. 

Anglia ne-a dat un exemplu clasic despre acest adevăr. A- 
colo funcţionarul lucrează în birou numai cinci ore pezi, o bună parte 
din timpul liber îl întrebuințează pentru cultivarea corpului ; dar după 
constatarea — pare mi-se cam mâhnită — a unui sociolog austriac, 
funcţionarul englez lucrează mai mult în cinci ore, decât trei austrieci 
în opt ore. In război, englezul sa dovedit mai bun soldat, după câ- 
teva luni de instrucție, decât austriacul cu ani de serviciu şi cu mai 
multe manevre. | 

Nouă, românilor, nu ne rămâne decât să luăm pildă. 

Prin educaţie fizică să ne pregătim generaţii mai productive ca 
cele de astăzi, în vederea păcii, căci aceasta va însemna tăria noastră 
și în război. Intro astfel de societate şi individul va fi mai mulțumit, 
căci drumul spre fericire și-l va croi, nu cu coatele, ci cu valoarea 
muncii ce o depune. 

Și cum educaţia fizică ocupă un loc de frunte între alte mijloace 
ale progresului. continuu, ea trebuie îmbrățișată cu căldură de către 


toți aceia cari cred în energia poporului nostru. - 
I. NEMOIANU 


TTS 
© BCUCluj 





Sfârșitul unei dictaturi 


Bulgaria se găseşte astăzi în prada unor. întinse frământări po- 
pulare. O indrăsneaţă și abilă lovitură revoluționară, desfăşurată în 
mai puţin de două ore, a pus capăt de dictaturei țărăniste a lui 
_ Stamboliinski. Partidele burgheze, ajutate de marea majoritate a ofi-. 

ţerilor de rezervă, sunt până acum stăpâne pe situaţie. i 

Ca în toate perioadele chinuite, când se pregătesc aşezări noui, 
viitorul e încă imprecis. Un îalş echilibru era realizat până acum prin 
violenta supremație a unor forţe politice, atât de brusc prăbușite; po- 
porul bulgar, desorientat de schimbările petrecute, e în căutarea unor” 
alte puncte de sprijin pentru viitor. Totul este deci de refăcut, în 
angrenajul puterilor statului. 

Pentruce a fost doborât Stamboliinski? Pieirea sa a fost provo- 
cată de însăş rețeta dictaturei brutale pe care se sprijinea. Germenul 
descompunerii coceă ascuns în propriile lui metode de luptă împo- 
triva unor adversari crunt terorizaţi. Veştile din Sofia sunt încă nelă- 
murite, nu se știe cu preciziune dacă fostul şef al ţărăniştilor. bulgari 
e mort, închis sau în exil. Oricum ar fi, el a căzut victimă exaspărei 
pe care însuș a provocat-o. Violenţa a fost înfrântă prin violenţă. 

Concepţia politică, simplistă și rigidă, dar în acelaş timp clară 
și hotărâtă, a lui Stamboliinski, nu pornise decât dintro nefericită în- 
țelegere și utilizare a forței pe care o reprezintă țărănimea în orga- 
nizmul unei țări de agricultori. Stamboliinski n'a întrebuințat această 
forță pentru a asigura o desvoltare favorabilă pe seama clasei țără- 
nesti; el a făcut o necugetată operă de aţâţare, asmuţind satele îm- 
potriva oraşelor, declarând un răsboi fără cruțare intelectualilor, și 
transformând planul de firească întărire a vieţei rurale întro acțiune ` 
de răsbunare personală. Dorind o pavăză împotriva incertitudinei, 
căutând un adăpost față de fluctuațiile evenimentelor, Stamboliinski 
nu sa oprit la un program constructiv ; el scotea că-şi va putea men- 
„ţine neștirbită a tot puternicia sa printr”o nepotolită politică a urei. 

Bulgaria a trăit, dela 1919 încoace, subt teroarea unei sistema- 
tice apăsări politice, care nu cruța pe nimeni. Ea lovea deopotrivă în 
partidele de dreapta, — darea în judecată a întregului minister. Rados- 

lavoff nefiind de cât în aparență o răfuială a Moirae răsboiului, — 
după cum lovea și în grupările înaintate, pornind cu deosebire împotriva 
comuniștilor o aprigă luptă de exterminare. Cei doi factori constitu- 
ționali cari puteau să fie o piedică, — Guvernul și Parlamentul, — 
au fost pur şi simplu înlăturați. Opoziția, strivită subt veșnica amenin- 
tare a pușcăriei, nu îndrăsnea 'să schițeze un singur gest de protestare. 
Despre. exercitarea unui control legislativ nici nu putea să fie vorba. 
Majoritățile parlamentare, “supuse și ele aceleiaş mâini aspre, se încovo= 
iau fără murmur, căci până şi partizanii erau repede pedepsiți sau 
aruncaţi peste graniţă, de îndată ce păreau a fi câștigat prea multă 
influență. Cazul fostului ministru de interne Dascaloft este concludent. 
Acest: prețios aghiotant al dictatorului Stamboliinski, deși îşi câștigase 
mari merite în organizarea așa numitelor „gărzi verzi“ -sau poate toc- 
mai de aceea, a fost trimis fără multă zăbavă în surghiun. Regele Boris 
era, întradevăr, un prizonier, O biată parodie monarhică, pe care, 
cu rafinatul dispreț al fățărniciei, temnicerii tânărului suveran se pri~ 
cepuseră s'o însceneze pentru ochii străinătăţei. 

Folosindu-se de asemenea miiloace, nu e de mirare cum Stam- 
boliinski sa putut menține aproape cinci ani, în fruntea Bulgariei, 
Luând ca pretext executarea tratatului dela Neuilly, cadrele armatei 
regulate au fost dislocate, și în locul lor, au răsărit pretutindeni „găr- 
zile verzi“, cărora li sau împărțit arme, cu lozinca de a îi totdeauna 
gata pentru un asalt împotriva populaţiei dela oraşe. Ameninţând 
partidele politice, secfestrând pe rege, arestându-și adversarii, dând în 
judecată până şi pe proprii săi miniștri, Stambolinski reuşise să con- 
centreze în mâinile sale toate frânele statului, pe temeiul unei -sin- 
gure formule: lupta de clasă. 


* 
* %* © 


Politica aceasta de comprimare a oricărei libertăţi de gândire 
înfățișa și unele aspecte cari irădau la aprigul ei reprezentant un 
vădit simț al realităților și o destul de clastică abilițate. Cei cari 
au avut prilejul să-l vadă pe dl. Stambolinski în trecerea sa prin 
București, au reținut cu oarecare încredere vorbele măsurate, de o 
exagerată modestie chiar, ale fostului prim-ministru bulgar; acesta 
mărturisea intenția sa de a respecta în mod loial tratatul iscălit la 
Neuilly și făg ăduia o atitudine pașnică, desbrăcată de orice veleități 
de revanșe. În privirile scurte și piezișe ale acestui rustic diplomat, 
nu strălucea ce e drept o irezistibilă sinceritate. Dar, declaraţiile sale 
erau ascultate cu luare aminte, şi lor li se datoresc, fără îndoială, 
netăgăduitele succese ale Bulgariei în străinătate. Faţă de dictatura 
militaristă a amiralului Horthy, mereu neastâmpărată şi gata de aven- 
tură, dictatura agrariană a lui Stambolinski se prezenta cu o politică 
externă „cuminte“, pe care Apusul o sprijinea, dintr'un sentiment ușor 
de explicat: sunt atâtea încurcături în Balcani l.. 

Aceasta și fost una din pârghiile, pe cari sa rezimat guvernarea 
lui Stambolinski; un punct arhimedic preţios, în afară de graniţe. 
Inăuntrul lor, o foarte strânsă politică economică a slujit cu mijloace 

primitive dar chibzuite, planul refacerei repezi a gospodăriei statului. 
Exigenţele unei societăţi în penitență s'au văzut sever înstrunate, Im- 
portul mărfurilor străine, redus la minim, a tăcut cu putinţă ridicarea 
valutei naționale; din toate țările înfrânte, /eva bulgărească reuşise 
să-și mențină un curs onorabil pe piaţa internațională. 

Totuş lunga dictatură a sfârșit prin a fi înlăturată. Exasperarea 
care a cuprins încetul cu încetul toate păturile sociale a isbugnit în 
cele din urmă. Și evenimentele se desfăşoară astăzi subt o zodie nouă. 

E greu de prevestit care va fi înfățișarea zilei de mâine, şi din 
avalanşa de zvonuri contradictorii nu se poate desprinde limpede 
sensul în care se îndreaptă mişcarea deslănțuită acum două săptă- 
mâni. Sa vorbit despre formarea unui cabinet de concentrare subt 
prezidenția dlui  Malinoff. Unele versiuni au scormonit numele 
dlui Radoslavoif, care, după cât se pare, abia așteaptă să pără- 
sească refugiul din Elveţia, întorcându-se din nou în fruntea guver- 
nului din Sofia. Ba, sa mers și mai departe cu presupunerile și 
am întâlnit iarăş prin coloanele ziarelor numele aproape uitat al de- 
tronatului ţar Ferdinand, despre a cărui revenire pe tronul Bulgariei 
se pomenește cu destulă insistență. Se găsesc apoi, ca în totdeauna, 
spirite serios neliniştite de orice nouă întorsătură a lucrurilor, cari 
şi-au exprimat lămurit teama ca nu cumva, în locul dictaturei răsturnate 
să-și facă apariţia o nedorită politică șovinistă, târând Bulgaria pe 
povârnişul aventurei. Serbia a și trimis, în această privinţă binevoi- 
toare avertismente la Sofia. In sfârșit, unele informaţii sosite pe cale 
particulară de pe malul drept al Dunărei dau de veste, că în nordul 
Bulgariei, în districtele Varna, Șumla şi Târnova, partizanii lui Stam- 
boliuski se mai agită încă; în unele locuri s'au petrecut, zilele trecute, 
sângeroase ciocniri între cele două tabere. | 

Ne putem aștepta îfcă la surpriza unei contra-revoluţii? Lucrul 
nu e cu neputinţă, dacă întradevăr acțiunea de ațâțare a țărăniștilor 
bulgari a avut vreme și a găsit terenul priiacios, pentru a fi acum 
apărată cu preţul unor jertfe de sânge. Această eventualitate nu înlă- 
tură însă câtuş de puţin concluzia pe care avem dreptul s'o tragem, 
că doctrina de ură profesată de Stambolinski a tulburat atât de grav 
existența Bulgariei, încât, e mai mult decât probabil, poporul vecin va 
trece printr'o lungă epocă de sbuciumări dureroase, până când își va 
găsi liniştea necesară. š 

` w % 

Dar mai sunt, fireşte, și alte constatări de făcut. Intâmplările 
„cari au cutremurat în ultima vreme până în temelii organismul atâtor 
țări, abia ieșite din formidabila criză morală a războiului, nu se da- 
toresc unor deslănțuiri absurde de patmi și de interese. Ele au deci 
un tâlc, și interesul lor e plin de prevestiri. S'ar părea că sărmanul 
nostru continent, sfredelit de brazda tranșeelor, stropit de sângele 
atâtor morți, acoperit de jalea atâtor ruine, mai e încă și astăzi teatrul 
unor costisitoare tatonări. Ici şi colo, naţiunile Europei, cuprinse de 
fiorul ameţitor al necunoscutului, se avântă în căutarea unor alte țeluri, 
unor alte credințe. 

Un vast şi jalnic câmp de experienţe, plin de mizerii şi de dezo- 
lare, e astăzi Rusia sovietică. Acolo, ideologia comunistă sa încăpă- 
tinat să încerce o realizare a doctrinei socialiste integrale, uzând de 
mijloace de teroare neasemănat de aspre. Maì are cineva curajul, să. 
urmeze acelaș drum al dezagregărei, după îngrozitoarea pildă a mi- 
zeriei și a sălbăteciei care soseşte de peste -hotarele foametei, ca un 
sinistru crainic? 

In Bulgaria, acelaş cântec funebru al stăpânirei de clasă, şi-a 
trimis cupletele sale elocvente. Teroarea agrariană a lui! Stambolinski 
: s'a frânt subt povara propriei sale tensiuni, ca o coardă întinsă până 
la paroxism. Teroarea proletară a lui Trotzki nu va avea nici ea o 
altă soartă. Mai curând s'au mai târziu, impilaţii găsesc puterea tre- 
buincioasă pentru a face să plesnească dureroasa înlănțuire care-i 
strânge ca întrun cerc de fer. Astăzi la Sofia, mâine la Petrograd, 
dictatura unei pături sociale va suferi iremediabila înfrângere. 

Invățămintele acestor dezastre depăşesc cu „uult frontierele. 
In ceace ne privește, vom aminti, în treacăt, la sfârşitul acestor rân- 
duri, că există şi în România un așa numit partid țărănist, . în al cărui 
program lupta de clasă figurează ca un postulat care constituie însăș 
raţiunea de a fi a acestei grupări. N'am uitat vremea, foarte apropiată, 
când fruntașşti acestui partid vorbeau cu însuflețire de o „internaţională 
verde“, rurală, după chipul și asemănarea „internaţionalei roşii“, oră- 
şeneşti, și a rămas încă prin preajma noastră ecoul elogiilor, încărcate 
de atâtea subînţelesuri, cu cari era salutată în clubul dela Astoria - 
„personalitatea simbolică a „țărănistului“ Stambolinski. Mai stau încă 
în picioare comparaţiile cari se făceau atunci? 

Fără să amestecăm laolaltă preocupări cari nu sunt făcute să 
meargă împreună, noi credem că din evenimentele din Bulgaria, cași 
din situaţia din Rusia sovietică, se poate scoate o prețioasă lecţie pe 
seama unui -popor ca al nostru, care aavut norocul să nupornească pe 
drumul unor asemenea experiențe, și a păstrat destulă înţelepciune ca 
să prefere în locul războiului dintre fiii aceluiași neam, rodnica armonie 
socială isvorâtă dtn conlucrarea interdependentă a tuturor claselor. 


ALEXANDRU HODOȘ 

“Cronica politică 


Intre tinerii toboșari și vechea gardă... 


E tot mai interesantă fierberea care a început să miște rândurile guverna- 
mentale. 

Deunăzi, la Craiova, a fost după cum se ştie, o manifestare a „tineretului“, 
care a cerut fără înconjur împrospătarea actualelor cadre ale partidului şi adop- 
tarea unor alte metode politice decât cele urmate până acum. Aluzia se îndrepta, 
transparentă, spre nuanţa reprezintată de gl Al. Constantinescu, acesta simbolizând, 
în fața doritorilor de prefacere, tot ceeace ar trebui schimbat în partidul liberal. 
lată însă, că dl Al. Constantinescu a ridicat mănuşa aruncată, şi a răspuns. 
Prinzând prilejul unei festivități bisericeşti desfășurată la Roman, a prezidat un 
banchet politic şi în atmosfere de obicei veselă a unui prânz organizat e dl 
genera! Moșoiu, s'a lansat la un hotărît contra-atac. Actualul ministru al Domeniilor 
a tăcut fireşte, apologia experienţei pe care o înfăţişează vechea gardă a partidului 
liberal, şi a trimis un drastic avertisment „toboşarilor“ cari au anunţat în capitala 
Olteniei apropiata inlăturare a „bătrânilor“ : — „Să se ştie, că noi omorâm, dar 
nu ne lăsăm omorâţi !“ 

Antagonismul dintre cele două tabere, inăbuşit până acum de aspra surdină 
a tradiţionalei discipline, s'a declarat deci pe față. Fenomenul ar merita să fie 
examinat cu toată atenţiunea, pentrucă el nu însemnează un simplu proces de 
destrămare a unei puternice organizaţii politice, sprijinită până acum exclusiv pe 
bunghezia instărită a orașelor noastre din vechiul Regat, ci este o normală conse- 
cință a unor îndreptăţite dorințe de prefacere. Sunt faţă în faţă două mentalități, 
ale două lumi diferite. Sunt două concepții şi două deprinderi, cari nu se vor 
putea concilia ușor. Rând pe rând, toți fruntașii actualului regim au atacat 
„Partidele noui*, negând cu tărie nevoia de a realiza un acord între împrejurările 
schimbate de răsboi şi moravurile oamenilor politici chemaţi să cârmuiaseă Ro- 
mânia de astăzi. Ironia soartei a vroit ca porunca acestei necesităţi să se resimtă 
chiar în sânul familiei politice a celor cari o nesocoteau. 

Noi vom găsi credem odată răgazul trebuincios, pentru a răscoli mai adânc 
resorturile cari fac să iasă la iveală aceste năzuinți de primenire din tabăra 
guvernamentală. Ne-am exprimat şi altă-dată couvingerea că opera aceasta de 

anto-purificare nu va reuşi ; rădăcinile partidului liberal sunt prea adânc înfipte 
în terenul bine'ingrășat al capitalismului bancar, pentru ca ele să fie smulse şi 
transplantate în atmosfera largă a revendicărilor populare. 

„ Deocamdată, ziarele vorbesc despre demisia dlui Gh. Mârzescu, înregistrează 
zguduirile cari primejduiesc existența guvernului prezidat de lon I. Brătianu, și fac 
“pronosticuri în marginea unei apropiate crize. Aci este loc, bineînțeles, pentru o 
altă serie de comentarii. Dar, noi am spus-o și altă-dată, partidul liberal va 
cădea, respectând însfârşit lozinca atât de scumpă lui : „Prin noi înşi-ne“ 


Politica „ciomagului creator“ 


Partidul țărănist a ţinut Dumineca trecută un soi de congres al partizanilor 
săi din Bucovina. Nu ştim cum o fi reușit, privită prin prisma grijilor electorale, 
această intrunire, ai cărei reporteri mau salvat din besna anonimatului decât un 
singur nume. bucovinean : acela al dlui Bodnărescu. A fost însă, după cât se pare 
o binevenită ocazie pentru ca dl Ion Mihalache să ţină un lung expozeu progra- 
matic. Fostul învățător dela Topoloveni, al cărui costum naţional a devenit o 
doctrină politică, şi-a luat in serios rolul de stegar al țărănismului român și, cu 
toate că prăbuşirea vecinului Stambolinski nuyera un decor favorabil pentru 
apologia luptei de clasă, s'a simţit dator să lămurească rostul şiemenirea grupărei 
pe care o reprezintă. 

Mărturisim că am încercat din nou, aceeaș decepție pe care o resimțim 
ori de câteori unul dintre aliații dlui dr. Adolf Stern vrea să justifice pavilionul 
subt care-și încearcă norocul în apele încă tulburi ale politicei românești. Desigur 
nu ni se poate cere să ne mulțumim cu declaraţia diui Ion Mihalache, că partidul 
țărănist se călăuzește ca pasările cerului după „instinct“, orientându-se la „în- 
crucişarea vânturilor“, urmând pilda „stolurilor de rândunele“, și nici nu vom reuşi 
să contundăm „ciomagul creator“. despre care s'a spus la Cernăuţi că este „păzitor 
al dreptului sacru“ cu un program politic demn de luat in seamă. 

Aci se sfârşeşte rolul: comentariilor serioase şi începe acela al rubricelor 
umoristice. „Imnul ciomagului sacru“, iată ceva care ar. trebui desigur să fie 

GAZETA RIMATĂ 


Republicanii... 


Nemuritorul Caragiale, 

In povestirile-i drăcești, 

A luat cândva, puțin, la vale 
Republica dela Plocști. 

Azi democratica "'ntocmire 

Din mândra prahoveană urbe 
Nu e decât o amintire, 
(Destinul face—asemeni curbe) 
Dar, pe eroi îi pomenim 

Noi toți cei cari „cunoaștem cazu'* 
Și pe martiri demult îi ştim: 
Chiriac, Pampon, Didina Mazu... 


Ei bine, nu stau mai prejos 
Nici în Ardeal, contemporanii, 
Mijesc în mod periculos 

Și pe la noi, republicanii. 

La Blank, la Renner și la Ganz 
Pe unde toți se învârtiră, 

S'au cuibărit ascunși în şanţ, 
Și încasează, și conspiră... 

Pe lângă ei, autonomiștii 
Apar ca niște juni boboci; 
Sunt groasnici, antiregaliştii 
Din Gherla, Fecheteu şi Moci ! 

Cum se adună pe 'nserate 
Injricoșaţii sanchiloți, 

Tin cuvântări înflăcărate - 

Un văr, un unchi și trei nepoți. 
Cu glas de clopot le vorbește 

- Dobrescu, noul Catilina, 

Iar Bocu le destăinuește dă 
Tot ce „invoalvă“ hermelina. 
Sin noaptea neagră de mister, 
Cu inima de ură plină, 

Maniu, acest Robespierre, — 
Visează, crunt, o ghilotină... 


Fierb patimele, can căldare 
Și republicanismul saltă... 

Și totuşi, -ăpriga mișcare, 

Va rămânea, întreagă, baltă. 
Căci vai! dificultăți, o mie, 
Ideia splendidă o rod: 
Boilă are Dinastie 

Și Vaida zice că-i Voivod... 


. e. e s o o s č ù 


(Q prevestesc funeste voci) 
Și vor pieri republicanii, 
Din Gherla, Fecheteu şi Moci.., 


NAE IPINGESCU 
fost comandant în garda civică 

INSEMNĂRI 


Criza tiparului. Nu se poate numi 
altfel necontenita ridicare a preţurilor 
în tipografii, ceeace face ca existenţa 
fiecărei publicaţii românești să devie 
o penibilă problemă de deslegat. De 
curând, am avut de înregistrat un însem- 
nat spor în plata muncitorilor, hăr- 
țuiţi şi ei de asprele nevoi ale vieţei. 
Acum ni se anunţă, foarte simplu, incă 
o scumpire a hârtiei. Dintr'o simplă 
trăsătură de condei costul hârtiei de 
tipar se ridică nu mai puţin decât cu 


cinci lei la chilogram. În această eroică 


războire cu greutăți din ce în ce mai 
mari, multe ziare şi reviste. cad în- 
vinse, neputând să reziste crizei. prin 
care trec. Chiar cele cari se bucură 
de încurajarea palpabilă a oficialităţei, 
şi nu acestea merită totdeauna să fie 
salvate dela pieire, privesc cu durere 
cum nici generoasele subvenţii nu mai 
pot acoperi inevitabilul deficit. Cărțile 
se fac și ele tot mai scumpe, iat cum- 
părătorii lor tot mai puțini. 

O dureroasă alternativă ni se impune 
şi nouă, cași tuturor confraţilor noştri 
a căror unică satisfacţie e sprijinul, 
pe care li-l acordă publicul. De acesta 
nu ne putem plânge prea mult. Im- 
prejurările sunt însă de așa natură, 
încât costul imprimărei unui număr 
din Țara Noastră, de pildă, întrece 
cu mult suma pentru care el e pus în 
vânzare. Valul scumpetei s'a ridicat 
deasupra, distrugând treptat un mo- 

dest echilibru de socoteli, pe careni-t 
făcusem în ziua când am pornit la 
drum. In faţa dificultăţilor de cari se 
isbesc, publicaţiile noastre mau altă 
ieşire : ori ridică şi ele preţul, riscând 
să-și rărească cetitorii, ori se resem- 
nează la un paradoxal rezultat, înre- 
gistrând pierderi cu atât mai grele, cu - 
cât desfac exemplare mai multe. 

Vom vedea cum vom ieși din această 
supărătoare dilemă. 


O apologie italiană a d-lui luliu 
Maniu. Subt modesta etichetă „Presa 
italiană despre d-l luliu Maniu“, zia- 
rul Patria reproduce, cu o satisfacție 
pe care o pricepem în întregime, un 
crâmpei dintrun însufleţit articol, apă- 
rut într'o obscură publicație italiană 
și intitulat emfatic: Giulis Maniu e la 
politica transilvana. Autorul articolului, 
d. Oscar Randi (probabil un pseudo- 
nim al d-lui Romulus Boilă) face o 
atât de exaltată apologie a nepieri- 
toarelor merite naţionale ale fostului 
preşedinte al Consiliului dirigent şi 
dă amănunte atât de duioase din . 
viaţa sa intimă, încât suntem îndem- 
nați să credem că nici d-l Iuliu Ma- 
niu însuș mar fi fost ispitit să 
aibă o atât de strălucită părere des- 
pre activitatea sa. 

Dar, apologia în sine nu prea e in- 
teresantă pentru noi, ardelenii, cari 
ştiam demult din Patria tot cecace 

repetă acum. cu atâta gentileţe şi in- 
credere revista L'Europa orientale. 
Şi e foarte firesc lucru ca o legendă 
care, nu mai găseşte crezare nici la 
ibașfalău să se refugieze în cetatea 
eternă, la Roma.. 

Altceva ne-a atras însă stecsția. D. 
Oscar Randi, care, deși mam auzit 
vreodată că există, trebuie să fie un 
vechi şi bun cunoscător al vieţei şial 
oamenilor dela noi, găseşte prilejul să 
facă un ciudat paralelism între Ardeal 
și vechiul Regat, cântând osanale 
unor influenţe otrăvitoare pe cari le- 
am detestat totdeauna. 

—  „luliu Maniu, scrie L'Europa 
orientale, a fost educat la Viena şi 
Budapesta în mijlocul civilisaţiei oc- 
cidentului: el a devenit prin urmare 
sprijinitorul legalităţii şi al coastitu- 
ţioealismului. Ca transilvănean apoi, 
are în sânge natura liniștită, înţe- 
ieaptă şi stăruitoare a locuitorilor de 
munte. Venind îm contact cu fraţii 
vechiului Regat, îmbibaţi de bizanti- 
nism, locuitorii şesului valah, vicleni, 
însă schimbăcioşi şi puţin scrupuloşi, 
se formă între oamenii politici din 
Transilvania şi cei din Valahia o re- 
pulsiune momentană, trecătoare, între 
două spirite şi două naturi diverse, 
între occid:nt şi orient.“ 

Ah! cum recunoaștem aci stilul și 
mentalitatea unor anumite simpatii de- 
ale noastre din „comitetul de o sută“. 
O singură consolaţie ne mai rămâne: 
repulsiunea dintre cele două provin- 
cii e numai momentană, e trecătoare. 
Desigur, până în clipa în care, toți ne 
vom duce să fim educați, ca d. Giu- 
lis Maniu, la Viena şi la Budapesta, 
în mijlocul civilizației occidentului. 

Turneuri ministeriale. Nu e vorba 
de amabilele graţiozităţi pe cari și 
le-au trimis reciproc dela Craiova la 
Roman şi dela Roman mai departe, 
cele două tabere protivnice din parti- 


dul liberal. Despre aceste delicate 
scene de familie, desfăşurate în pu- 
blic la începutul unei neliniștite va- 
canţe, vorbim în altă parte. Alte tur- 
neuri ministeriale ne-au impresionat 
însă în ultimul timp, aici în Ardeal. 
Specialitatea lor o are, fără îndoială, d. 
Jean Th. Florescu, jovialul ministru al 
Justiției. Excelența sa o duce numai 
întrun prasnic. Orice prilej e bine ve- 
nit pentru ca vagonul-salon să se 
pună în mişcare, sburând de-alungul 
podișurilor ardelene, ba spre Satu-Mare, 
ba spre Sighişoara, ba spre Târgu- 
Mureș. Inaugurarea unei noui judecă- 
torii de pace, instalarea unui procuror, 
nunta fetei unui grefier, sunt tot 
atâtea momente solemne, cari trebuiesc 
sărbătorite cu tot fastul cuvenit, cu 
porţi de triumf, cu recepții şi, mai a- 
les, cu mese voioase. Autorităţile se 
agită, magistraţii sunt convocați de 
pretutindeni, afacerile judiciare se su- 
spendă, sălile restaurantelor se umplu 
de mese vesele, şi o ploaie de discur- 
suri încep să se reverse la sfârșitul 
copiosului „menu“. Amuzantul vicleim 
ţine astfel o zi, două, chiar trei, bine- 
înțeles, pe socoteala statului, care lasă 
muritori de foame, pe la uşi, pe bieţii 
mici funcționari ai tribunalelor, din 
lipsă de fonduri. 

La Cluj, programul s'a repetat săptă- 


„mâna trecută, aidoma când d. Jean Th. 


Florescu s'a prezentat în mijlocul unui 
„congres al magistraţilor din Ardeal“, 
cum a botezat singur tradiționalul 
banchet pe care-și Pa oferit cu o de- 
licioasă desinvoltură. Pretextul a fost 
inaugurarea unei tipografii locale, şi 
pe lângă abundența cuvântărilor pline 
de tămâieri convenţionale, nota ridi- 
colă a sporit printr'o respectoasă aten- 
ţi :, botezându-se una din maşinile ti- 
pografice cu numele satisfăcutului mi- 
nistru. 

Aceasta se mai chiamă, pe de-asupra, 
propagandă politică. D. Jean Th. Flo- 

rescu, foarte încântat de anturajul sub- 
aiternilor săi, scoși cu arcanul din 
rosturile lor cotidiane, s'a retras pro- 
babil spre București, convins că a re- 
purtat un succes persona! şi o preţi- 
oasă întărire a prestigiului guverna- 
mental. |. 

In urma sa, lumea serioasă zâmbește 
şi trece mai departe; o singură satis- 
facţie e, desigur, aceea a restauratorilor 
mulţumiţi de bunele afaceri realizate pe 
urma unei atât de neobosite ateaţiuni 
acordate modestului -nostru colț de 
țară... 


Foștii voluntari, la „Majestic“. Am 
relevat și noi, caşi alții, scandalul pe- 
trecut cu prilejul congresului foştilor 
voluntari ardeleni ţinut deunăzi jla A- 
rad, unde bravii luptători Sever Dan 
şi părintele Man au incercat să pro- 
voace o manifestaţie în favoarea par- 
tidului naţional. Un prieten ne trimite 
acum un Supliment de dovadă, pentru 
a ilustra procedeele unor oameni cari 
țin cu orice preţ să ia în antrepriză 
electorală orice manitestaţie publică 
ardelenească. Proba scrisă pe care o 
avem înaintea noastră, e o tăietură din 
ziarul Adevărul,” un apel stăruitor, ca 
foştii voluntari din legiunile române 
din Rusia, Siberia, Italia şi Franţa, a- 
flători în București să poftească la o 





“adunare organizată „în localul clubu- 


lui partidului naţional din pasajul Ma- 
jestic“. 

Nu ştim dacă întrunirea proectată 
Sa ţinut sau nu. Nici nu ne intere- 
sează. De un lucru suntem siguri, că 
foştii voluntari nu S'au lăsat ademe- 
niți de glasul de sirenă al intenden- 
tului dela „Majestic“ și n'au consimţit 
să slujească drept decor, în clubul u- 
nui partid politic. 

Dealtfel, incidentul dela Arad are 
un epilog. Este comunicatul comitetu- 

lui central al „Uniunei“, care pentru a 
lămuri definitiv opinia publică zăpă- 
cită de comentariile asurzitoare aie 
unei prese interesate, declară neted 
că “Uniunea foștilor voluntari“ nu în- 
țelege să fie confundată cu nici un 
partid politic, şi îinfierează astfel ac- 
tele scandalagiilor de profesie ai par- 
tidului naţional : „Incidentele ivite nu 
sunt faptele Uniunii noastre, cele ivite 
înaintea adunării generale şi în de- 
cursul adunării, fiind desaprobate de 
comitetul central, prin însăşi declara- 
ţia preşedintelui Uniunii, făcută înain- 
tea închiderii adunării generale, iar 
cele petrecute după adunarea gene- 
rală, comitetut central neputându-și-le 
însuşi, desaprobă tot ceeace nu ca- 
drează cu scopuriie bine definite ale 
Uniunii.“ | 
Aceste vorbe respicate ar putea să 
constituie o lecţie pentru pescuitorii 
în apă tulbure de soiul dior Aurel 
Dobrescu, Vasile Stoica şi ceilalţi. Dar, 
ce ne putem aștepta din partea ace- 
stora, decât să reînceapă scandalul cu 
prima ocazie? Lămuririle rămân deci 
pe seama marelui public; acesta, ceł 
puțin, va pricepe cum stau lucrurile. 


Cázul Lazăr Popovici. Este, se vede, 
o tainică osândă care face să iasă la 
iveală, din când ìn’ când, anomalia 
moravurilor noastre politice. Un domn 
anume Lazăr Popovici, implicat într'o 
afacere de fraude, a fost arestat de 
parchetul din Sibiu. Ce e mai normal 
decât să se aștepte judecarea lui? 
Dar nu! Pentrucă e partizan political 
partidului național, d. Vaida dă în 
chestiunea aceasta „interviewuri“ cu 
fotografie, d. Sever Dan face inter- 
pelări violente în Parlament, și toți 
ameninţă cu apelul la.. „Liga Naţiu- 
nilor“ în chestiunea „afacerei Lazăr 
Popovici“, 

Şi se mai spune că ridicolul ucide ! 


© BCUCIuj 


